સાઉદી અરેબિયાના પ્રિન્સનું હેલિકોપ્ટર દુર્ઘટનામાં મૃત્યુ થયું છે. યમન બોર્ડર પાસે હેલિકોપ્ટર ક્રેશ થતાં રવિવારે બપોરે પ્રિન્સ મંસૂર બિન મોકરિનનું મૃત્યુ થયું હતું. પ્રિન્સ મુકરિન પોતાની ટીમ સાથે સરકારી મુલાકાતે નીકળ્યા હતા, એ દરમિયાન આ ઘટના બની હતી. હેલિકોપ્ટર કઇ રીતે અને કયા કારણોસર ક્રેશ થયું એ અંગે પ્રશાસન તરફથી કોઇ અધિકૃત નિવેદન આપવામાં નથી આવ્યું. યમનની સીમા પર રિયાદમાં ઇન્ટરસેપ્ટ મિસાઇલ પડ્યાના કેટલાક કલાકો પછી આ દુર્ઘટના ઘટી હતી. રવિવારે સવારે સાઉદી અરેબિયાની રાજધાની રિયાદમાં યમનથી ઇન્ટરસેપ્ટ મિસાઇલ છોડવામાં આવી હતી. મિસાઇલનો કાટમાળ રાજધાનીના આંતરરાષ્ટ્રીય વિમાન મથકની અંદર પડ્યો હતો.